EA บวกต่อ 7% “ออลไทม์ไฮ” โบรกฯเคาะเป้า 90 บ. ชี้ EV-เทคโนฯ Ultra Fast charge หนุนรายได้
EA บวกต่อ 7% “ออลไทม์ไฮ” โบรกฯเคาะเป้า 90 บ. มองเทรนด์ EV โดยแหล่งรายได้ใหม่ EV Bus ได้รับสนับสนุนจากรัฐ อีกทั้งเทคโนฯ Ultra Fast charge หนุน ทำให้แผนธุรกิจปัจจุบันลงตัว
30 พ.ย. 2564

ผู้สื่อข่าวรายงานว่าวันนี้ (30 พ.ย. 2564) ราคาหุ้นบริษัท พลังงานบริสุทธิ์ จำกัด (มหาชน) หรือ EA ณ เวลา 11:21 น. อยู่ที่ระดับ 84.25 บาท เพิ่มขึ้น 5.25 บาท หรือ 6.65% โดยทำจุดสูงสุดที่ 84.25 บาท และทำจุดต่ำสุดที่ 81.00 บาท ด้วยมูลค่าการซื้อขาย 1.65 พันล้านบาท ส่งผลให้ราคาหุ้นขึ้นไปทำออลไทม์ไฮ

บริษัท หลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) ระบุในบทวิเคราะห์ (30 พ.ย. 2564) ว่า บริษัทฯ เริ่มเข้าไปสู่ EV mega trend โดยแหล่งรายได้ใหม่ EV Bus ได้รับการสนับสนุนจากภาครัฐอย่างดี อีกทั้งเทคโนโลยี Ultra Fast charge ยังทำให้แผนธุรกิจปัจจุบันลงตัวโดยจากแผนของภาครัฐ ทางฝ่ายวิจัยคาดว่ากำลังการผลิต EV Bus จะเต็มใน 4 ปีข้างหน้า สามารถชดเชยรายได้ไฟฟ้าที่ลดลง แนะนำ “ซื้อ” ราคาเป้าหมาย 90 บาท